18 വര്ഷം ഞാന് സബീനയായിരുന്നു, നിങ്ങളുടെ കല്ലെറിയല് കൊണ്ടാണ് ഹിന്ദു എന്ന എന്റെ സ്വത്വം ഞാന് സ്വീകരിച്ചത്: ലക്ഷ്മി പ്രിയ പഴയ പേര് പൂര്ണമായും ഒഴിവാക്കിയതായി ചലച്ചിത്ര താരം ലക്ഷ്മി പ്രിയ. സബീന എന്നായിരുന്നു താരത്തിന്റെ പഴയ പേര്. പതിനെട്ട് വര്ഷം മുന്പാണ് താരം ലക്ഷ്മി പ്രിയ എന്ന പേര് സ്വീകരിച്ചതെങ്കിലും ഔദ്യോഗിക രേഖകളില് സബീന എന്നായിരുന്നു താരത്തിന്റെ പേര് രേഖപ്പെടുത്തിയിരുന്നത്. ഇപ്പോഴിതാ താരം ഔദ്യാഗികമായി തന്നെ തന്റെ പേര് മാറ്റിയിരിക്കുകയാണ്. ഫേസ്ബുക്ക് പേജിലൂടെയാണ് താരം ഇക്കാര്യം അറിയിച്ചത്. ഫേസ്ബുക്ക് കുറിപ്പിന്റെ പൂര്ണരൂപം: ഒരു പേരില് എന്തിരിക്കുന്നു എന്ന ചിന്ത കൊണ്ട് മാത്രം കൊണ്ടു നടന്നിരുന്ന എന്റെയാ പഴയ പേര് ഞാന് ഉപേക്ഷിച്ചിരിക്കുന്നു.നീണ്ട പതിനെട്ടു വര്ഷം ഞാന് സബീന ആയിരുന്നു.19 വര്ഷമായി ഞാന് ലക്ഷ്മി പ്രിയയും. ഇത് രണ്ടും ചേരുന്ന ഒരാളിനെ കൊണ്ടു നടക്കാന് എനിക്ക് യാതൊരു ബുദ്ധിമുട്ടും തോന്നിയിരുന്നില്ല. കാരണം ഞാന് എന്നും ഞാന് ആയിരുന്നു. എത്ര വലിയ പ്രതിസന്ധി വരുമ്ബോഴും ദൈവത്തിന്റെ മാത്രം കരം പിടിച്ചു മറു കര നീന്തിയ വളരെ കരുത്തുള്ള ഒരു സ്ത്രീ. കല്ലെറിഞ്ഞതിനും ആര്ത്തു വിളിച്ചതിനും നിങ്ങളോട് എനിക്ക് തീര്ത്താല് തീരാത്ത നന്ദിയുണ്ട്. കാരണം നിങ്ങളുടെ ആ കല്ലെറിയല് കൊണ്ടാണ് പൂര്ണ്ണമായും ഹിന്ദു എന്ന എന്റെ സ്വത്വം രേഖാമൂലം അങ്ങനെ തന്നെ ആവട്ടെ എന്ന് ഞാന് തീരുമാനിക്കുന്നത്. കല്ലെറിഞ്ഞവര്ക്കും ചേര്ത്തു പിടിച്ചവര്ക്കും നന്ദി അറിയിക്കട്ടെ. ഒറ്റ മുറിയില് നിന്നും എന്നെ ചേര്ത്തു പിടിച്ചു കൃത്യമായ ഒരു മേല്വിലാസം ഉണ്ടാക്കി തന്ന എന്റെ ഭര്ത്താവിനോടുള്ള എന്റെ സ്നേഹം അറിയിക്കാന് എനിക്ക് വാക്കുകളില്ല. ഒറ്റ കൂടിക്കാഴ്ചയില് എന്റെ പേര്, മതം, ഒപ്പ് എന്നിവ ചേഞ്ച് ചെയ്യേണ്ടതിന്റെ ആവശ്യകതയെ കുറിച്ച്, ഒരുപേരില് ഒരുപാടുണ്ട് എന്ന് എനിക്ക് ബോധ്യപ്പെടുത്തി തന്ന അഡ്വക്കേറ്റ് കൃഷ്ണ രാജിനാണ് ഇപ്പൊ ഈ മാറ്റത്തിന്റെ മുഴുവന് ക്രെഡിറ്റ്സും ഞാന് കൊടുക്കുക. ഒപ്പം അതിന് എന്നെ സഹായിച്ച സൈനേഷ് തത്വമയി ന്യൂസ്, Binil Somasundaram ബിനില് ജി, ശ്രീ ഗിരീഷ് ജി വിശ്വ ഹിന്ദു പരീക്ഷിത് എന്നിവര്ക്കും ഹൃദയം നിറഞ്ഞ നന്ദി അറിയിക്കുന്നു. ഹിന്ദു ആയാലും മുസ്ലിം ആയാലും ഞാന് ഞാനായിരിക്കും. മതമേതായാലും മനുഷ്യന് നന്നായാല് മതി എന്ന ഗുരുവചനം ഓര്മ്മിപ്പിച്ചു കൊണ്ട്.. ലക്ഷ്മി പ്രിയ, എന്നുമാണ് നടി കുറിച്ചിരിക്കുന്നത്. Tags Actress Lekshmi Priya shortlink